Rappurtaġġ Addizzjonali: Owen Teuma Skont is-sit The Shift, l-eks Prim Ministru Joseph Muscat ngħata €120,000 f'kumpens bħala pakkett finanzjarju għal tmiem l-impjieg, meta rriżenja mill-kariga ta' Prim Ministru f'Jannar tal-2020. The Shift spjega kif kellu jintervjeni l-Kummissarju tal-Protezzjoni tad-Data biex idawwar deċiżjoni tal-Gvern li rrifjuta li jiżvela l-pakkett finanzjarju li ngħata Joseph Muscat wara talba skont l-Att dwar il-Libertà tal-Informazzjoni. F'Ġunju tas-sena l-oħra, il-Prim Ministru Robert Abela kien qal fil-Parlament li l-iskema li taħtu ngħata pakkett finanzjarju l-eks Prim Ministru Joseph Muscat ma jistax ikun ippubblikat minħabba li hu dokument tal-Kabinett. Meta kien qed iwieġeb numru ta' mistoqsijiet parlamentari tad-deputat Nazzjonalista David Thake, Abela rrefera għal fatt li dan hu dokument tal-Kabinett. Qal li għaldaqstant dan ma jistax ikun ippubblikat, kif joħroġ ukoll mil-Liġi għal-Libertà tal-Informazzjoni tal-2012, Kapitlu 496, Artiklu 29. X'kien qal Robert Abela dwar il-pakkett li ngħata Muscat "Ma jistax ikun ippubblikat" – Abela dwar il-pakkett finanzjarju ta' Muscat Din is-somma hi taxxabbli iżda l-Uffiċċju tal-Prim Ministru ma tax dettalji dwar jekk din is-somma hix netta wara li tnaqqsu t-taxxi. L-OPM qal lil The Shift li s-somma ġiet ikkalkulata skont parametri stabiliti u tali benefiċċju jkopri l-perjodu mindu Muscat kien laħaq Kap tal-Oppożizzjoni sakemm spiċċa minn Prim Ministru fit-12 ta' Jannar 2020. Fl-10 ta' Jannar 2020: "Inħobbkom" – l-aħħar kelma ta' Joseph Muscat Bħala Prim Ministru, Muscat kellu salarju ta' €60,000. "M'hemm xejn sigriet f'dan kollu"- Muscat L-eks Prim Ministru wieġeb għal dan ir-rapport b'post fuq Facebook fejn qal li qabel spiċċa minn membru parlamentari f'Ottubru tal-2020, hu ddikjara żieda ta' €191,000 depożitati fil-bank. Hu kien stqarr li din il-qabża qawwija meta mqabbla mas-snin preċedenti, kienet dovuta għall-pakkett ta' tmiem l-impjieg, dħul mill-attività ekonomika tiegħu u wirt wara l-mewt ta' membru tal-familja. Saħaq li dan kollu ma hemm xejn sigriet għax hu għamel d-Dikjarazzjoni tal-Assi bħal kull Membru Parlamentari ieħor. Huwa qal li ngħata €120,128.40 f'darba u rrinunzja għal transitional allowances oħra għaż-żmien li għamel bħala Prim Ministru u Kap tal-Oppożizzjoni bejn 2008 u 2020. Kompla jgħid li fuqhom inqatgħulu €41,633 taxxa u għalhekk il-bilanċ hu ta' €78,495.40. The Shift News ippublikaw storja dwar proċedura standard ta' għoti ta' kumpens finanzjarju li jingħataw persuni f'karigi… Posted by Joseph Muscat on Saturday, June 12, 2021 Kompla jgħid li l-eks Prim Ministru Lawrence Gonzi, Simon Busuttil u Richard Cachia Caruana ħadu wkoll it-transitional allowance. .td_uid_3_60c58ebc1bddc_rand.td-a-rec-img{text-align:left}.td_uid_3_60c58ebc1bddc_rand.td-a-rec-img img{margin:0 auto 0 0}